Google kompaniyasi Facebook hamda Mozilla Firefox bilan hamkorlikda Chrome’ni yaxshilash borasida ish olib bormoqda. TechCrunch portali bergan ma’lumotga ko‘ra, tez orada dasturda sahifa yangilash yanada tezlashadi. Mutaxassislar fikriga ko‘ra, Google Chrome’da sahifalar yangilanishining tezlashishi so‘rovlarning cheklanishi hisobiga amalga oshiriladi. Yangi sistema sababli sahifa yangilanishi 28 foizga tezlashadi. Sahifa yangilanishini tezlashtirishga asosiy sabablardan biri bu foydalanuvchilar ijtimoiy tarmoqda yangi ma’lumotlarni imkon qadar tezroq olishiga erishishi bo‘lgan.